
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Ar De Dr dr dr dr Dr dr d Dr Dr dr dr De de dr dr A de dr dr A A 


Xp PP PP 0 E E IE IP IE 3 E E IE II IE E XX 


Dr fe de dr De dr de Dr De dr dr Dr De de dr De de Dr dr e de de dr fr A d 


XP PP 2 0 E IE IE IP IP 3 e IE IE II E E E XX 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Pe marele ierarh şi apărător al Sfintei Treimi, veniţi toţi cu duhovniceşti laude să-l 
fericim şi din izvorul învățăturilor lui luând cuvinte de laudă, să-i cântăm aşa: Bu- 
cură-te, cuvântătorule de Dumnezeu Grigorie! 


Icosul 1 

Astăzi darul cel în trei lumini al PreaSfintei Treimi să ne lumineze pe noi, vred- 
nice cântări de laudă să aducem la pomenirea slăvitului, îndreptătorului şi învă- 
țătorului dreptei credinţe, zicând: 

Bucură-te, tăinuitorul Sfintei Treimi; 

Bucură-te, slujitorul cerescului Împărat; 

Bucură-te, întărirea pravoslavei; 

Bucură-te, steaua Bisericii prea luminată; 

Bucură-te, luceafăr ceresc strălucitor; 

Bucură-te, împărțitor de mir duhovnicesc; 

Bucură-te, luminătorul cel din Treime al arhiereilor; 

Bucură-te, prieten iubit al marelui Vasile; 

Bucură-te, odraslă sfântă, din slăviţi părinţi născut; 
Bucură-te, credincioasă slugă a lui Hristos; 
Bucură-te, odor sfânt şi prea frumos; 

Bucură-te, că Sfânta Treime lăcaş în inima ta a făcut; 
Bucură-te, cuvântătorule de Dumnezeu Grigorie! 


Condacul al 2-lea 

Către tine alergând popoarele şi din învăţăturile tale cunoscând adevărata cale către 
cer, aşează în lumina Sfintei Treimi pe cei ce cu frică şi dragoste curată cântă: Ali- 
luia! 


Icosul al 2-lea 

Curăţenia şi înfrânarea iubind, aşa cum ai văzut în vedenie că cele două fecioare 
cinstite s-au numit pe ele, şi de la acelea ai învăţat viaţa cea fără de prihană, pentru 
care noi te cinstim aşa: 

Bucură-te, păstor al fecioriei; 

Bucură-te, iubitor al înfrânării; 

Bucură-te, cinstitor al pustniciei; 

Bucură-te, îndemnător al milosteniei; 

Bucură-te, cel ce cu sabia înfrânării tai patimile; 

Bucură-te, că pe oile tale la păşunea cea a faptelor bune le-ai povăţuit; 

Bucură-te, că din întunericul iadului le-ai mântuit; 

Bucură-te, că din izvorul ostenelilor tale turma ta o ai adăpat; 

Bucură-te, că pildă te-ai făcut prin lumina faptelor bune; 

Bucură-te, că smerenia lui Hristos ai urmat; 

Bucură-te, că sarcina cea uşoară a lui Hristos tu întâi ai purtat; 

Bucură-te, că apoi altora o ai arătat; 

Bucură-te, că prin sudorile şi ostenelile tale Biserica lui Hristos ai curăţat; 
Bucură-te, cuvântătorule de Dumnezeu Grigorie! 


Condacul a 3-lea 

Blând fiind la obicei din pruncie, bătrân s-a arătat, depărtându-se de la priveliştile 
şi petrecerile deşertăciunilor lumești, şi bună cuviinţa de la maica sa învăţându-se, 
în Biserica lui Dumnezeu ziua şi noaptea slavoslovea cântând: Aliluia! 


Icosul al 3-lea 
Plin fiind de darul Sfântului Duh ai gonit eresul cel viclean al lui Machedonie, 
hulitorul Sfântului Duh, şi ruşinat l-ai depărtat de la Biserică, iar pe cei drept-cre- 

dincioşi întărindu-i, pe cei rătăciți întorcându-i, i-ai sfințit cu pecetea Duhului 
Sfânt, iar ei fiind luminaţi cântau: 

Bucură-te, păstorul cel bun; 

Bucură-te, gonitorul eresurilor; 

Bucură-te, că ai ruşinat pe Machedonie; 

Bucură-te, că ai sfărâmat trâmbiţa eresurilor lui; 
Bucură-te, cale nerătăcită celor drept-credincioşi; 
Bucură-te, luminat propovăduitor al sfintei credinţe; 
Bucură-te, cu marele Vasile împreună lucrător; 
Bucură-te, pom înflorit în casa Domnului; 
Bucură-te, al eresurilor surpător; 

Bucură-te, al darurilor lui Hristos împărţitor; 
Bucură-te, al credincioşilor apărător; 

Bucură-te, al tuturor cald folositor; 

Bucură-te, cuvântătorule de Dumnezeu Grigorie! 


Condacul al 4-lea 

lubitorul de oameni lisus, care a îmbrăcat cu putere de sus pe apostolii Săi în leru- 
salim, ţi-a dat ţie putere tare asupra duhurilor şi eresurilor ca să le goneşti şi Bise- 
rica Sa cea sfântă şi ca o mireasă împodobită să o aduci Lui, cântând: Aliluia! 


Icosul al 4-lea 

Vifor mare şi străin eres având Apolinarie, care rău înţelegea întruparea Dom- 
nului, pe toţi trăgându-i la pieire, l-ai gonit departe de turma ta, şi dogma întrupării 
Cuvântului lui Dumnezeu întărind-o propovăduia-l pe Cel născut din Fecioară, iar 
pe tine cinstindu-te zicem: 

Bucură-te, luminătorul nostru; 

Bucură-te, raza mântuirii noastre; 

Bucură-te, păzitor al dreptei credinţe; 

Bucură-te, sfeşnic cu lumină de aur; 

Bucură-te, podoaba arhiereilor; 

Bucură-te, a Bisericii bucurie şi pace; 

Bucură-te, piatră nesfărâmată; 

Bucură-te, turn neclintit al Bisericii; 

Bucură-te, cetate tare împotriva vrăjmaşilor; 

Bucură-te, armă asupra patimilor; 

Bucură-te, minte cinstită; 

Bucură-te, vas curat al darurilor Domnului; 

Bucură-te, cuvântătorule de Dumnezeu Grigorie! 

Condacul al 5-lea 

Văzând vicleanul vrăjmaş odihna Bisericii a izvorât asupra ta ispite, necazuri şi 
izgoniri, iar tu cu darul lui Hristos ai vădit meşteşugirile celui meşter în răutate, şi 
ca un biruitor cântai: Aliluia! 


Icosul al 5-lea 

Înţelegând poporul de ducerea ta de la dânşii, au ridicat glasuri de plângeri zicând: 
O! Părinte! Ducându-te de la noi, duci cu tine şi Sfânta Treime şi va ieşi din Cetate 
binecuvântarea. Şi socotindu-se ei sărmani, ziceau aşa: 

Bucură-te, hrănitorul săracilor; 

Bucură-te, slujitorul bolnavilor; 

Bucură-te, odihna străinilor; 

Bucură-te, mângâierea bătrânilor; 

Bucură-te, ajutorul necăjiților; 

Bucură-te, izbăvitorul năpăstuiţilor; 

Bucură-te, viteazule biruitor; 

Bucură-te, curăţitorul eresurilor; 

Bucură-te, al plevelor eresuri curățitor; 

Bucură-te, arzător cu duhul în slujba lui Dumnezeu; 

Bucură-te, scară care ne sui pe toţi la ceruri; 

Bucură-te, cel ce cu părintească dragoste ai deschis mila la toţi cei ce au venit la ti- 
ne; 

Bucură-te, cuvântătorule de Dumnezeu Grigorie! 


Condacul al 6-lea 

Minunat între ierarhi te-ai arătat, că gura ta ca o praştie a gonit toate eresurile şi 
toate meşteşugirile viclene le-ai smuls din inimile credincioşilor, pentru aceasta 
Biserica împreună cu dânşii cântă: Aliluia! 


Icosul al 6-lea 

Ritorii cei prea înţelepţi n-au putut sta împotriva cuvintelor tale celor arzătoare, 
când ai arătat în Biserică taina întrupării Fiului lui Dumnezeu, iar noi bucurându-ne 
cântăm: 

Bucură-te, cap sfințit; 

Bucură-te, minte zburătoare în sferele cereşti; 

Bucură-te, ochi neadormit; 

Bucură-te, ostaş nebiruit; 

Bucură-te, vorbitorule cu îngerii; 

Bucură-te, petrecătorule cu apostolii; 

Bucură-te, dănţuitorule cu mucenici; 

Bucură-te, lucrător cu mărturisitorii; 

Bucură-te, al pocăiţilor mântuitor; 

Bucură-te, al greşiţilor îndreptător; 

Bucură-te, hrănitor duhovnicesc; 

Bucură-te, ostenitor netrupesc; 

Bucură-te, cuvântătorule de Dumnezeu Grigorie! 

Condacul al 7-lea 

Dumnezeiasca vestire a cuvintelor tale a înconjurat pământul ca un fulger învățând 
pe toţi, Treimii întru unime şi unimii întru Treime să ne închinăm cântând: Aliluia! 


Icosul al 7-lea 

Dorind înţelepciunea cea de sus, Cel Atotputernic ţi-a dat cununa darurilor şi fru- 
museţea cuvintelor ţi-a adăugat. Deci, noi luând din cuvintele tale aducem ţie acea- 
stă cântare: 

Bucură-te, soare luminos; 

Bucură-te, văzător al tainelor lui Dumnezeu; 

Bucură-te, că împreună cu mucenicii ai mărturisit; 

Bucură-te, că împreună cu cuvioşii pe Hristos ai mărit; 

Bucură-te, că cele şapte soboare cu cuvintele tale s-au întărit; 

Bucură-te, sabie de foc care tai eresurile; 

Bucură-te, bisturiu care curăţi rănile nevindecate; 

Bucură-te, chezaşul păcătoşilor spre mântuire; 

Bucură-te, că din raza Sfântului Duh ai luat lumină; 

Bucură-te, că în cetatea arhiereilor luminezi ca un luceafăr; 

Bucură-te. prietenul cel bun al marelui Vasile; 

Bucură-te, că amândoi adânci învățături aţi lăsat în lume; 

Bucură-te, cuvântătorule de Dumnezeu Grigorie! 


Condacul al 8-lea 

Toată cântarea ce se aduce pomenirii tale nu poate aduce mulțumirea cuvenită pen- 
tru cele multe şi frumoase osteneli cu care ai împodobit Biserica, iar turmei tale 
mântuire ai lăsat, pentru care îţi cântăm: Aliluia! 


Icosul al 8-lea 

Bogat fiind de înţelepciune şi frumos grăitor, ai vărsat pe pământ sămânţa cea bună 
a Sfintelor Scripturi, pentru aceasta noi cinstim pomenirea ta zicând: 

Bucură-te, prea înțelepte; 

Bucură-te, prea fericite; 

Bucură-te, arhiereule cinstite; 

Bucură-te, podoaba Bisericii; 

Bucură-te, gură cerească; 

Bucură-te, minte apostolească; 

Bucură-te, odraslă sfântă; 

Bucură-te, slugă credincioasă a lui Hristos; 
Bucură-te, văzător al tainelor dumnezeieşti; 
Bucură-te, teologule prea dulce; 

Bucură-te, mijlocitor către Dumnezeu; 

Bucură-te, părintele Bisericii; 

Bucură-te, cuvântătorule de Dumnezeu Grigorie! 


Condacul al 9-lea 

Cu totul fund unit cu raza Duhului, tu sfințite părinte afară de lume ai vieţuit, şi 
acum întru slava Tatălui şi Fiului şi Sfântului Duh luminat fiind, veselindu-ne cân- 
tare îţi aducem: Aliluia! 


Icosul al 9-lea 

Sfârşindu-ţi călătoria vieţii in multe osteneli şi necazuri, te-ai mutat către Domnul. 
Deci, ca un prieten al Sfintei Treimi, fă rugăciune pentru noi care îţi cântăm: 
Bucură-te, că mare dogmatic ai fost pentru Sfânta Treime; 

Bucură-te, cel ce ai învăţat că Duhul de la Tatăl purcede; 

Bucură-te, că împreună cu Tatăl şi cu Fiul, o Treime singură stăpânitoare ai arătat, 
Bucură-te, lucrător al tainei Mântuitorului; 

Bucură-te, cântător al slujbei Bisericii; 

Bucură-te, către popor frumos grăitor; 

Bucură-te, primitorul Sfântului Duh; 

Bucură-te, că ai învăţat întocmirea fiinţei şi a firii; 

Bucură-te, că teolog al Treimii te-ai arătat; 

Bucură-te, cel ce prin cuvintele tale, izvor şi dulceaţă Bisericii ai rămas; 
Bucură-te, cel ce cu osârdie sufletul tău ţi-ai pus pentru noi; 

Bucură-te, că pe cel rău l-ai surpat; 

Bucură-te, cuvântătorule de Dumnezeu Grigorie! 


Condacul al 10-lea 

“Cuvântul lui Dumnezeu cel slăvit de îngereştile cântări pentru noi a sărăci bine a 
voit”, a spus marele ierarh popoarelor, “şi Fiul cel născut din Fecioară, ne-a învăţat 
a cânta: Aliluia!” 


Icosul al 10-lea 
Săgețile ereticilor cele aprinse în chipul văpăii stinge-le cu sfintele tale rugăciuni, 
ca mântuiţi fiind să te cinstim cu laude ca acestea: 

Bucură-te, odor sfânt al Bisericii; 

Bucură-te, tăinuitorule de cele cereşti; 

Bucură-te, că pomenirea ta este plină de veselie; 

Bucură-te, că ai fost plin de dumnezeiesc dar; 

Bucură-te, că îndumnezeit te-ai făcut; 

Bucură-te, că înfricoşate taine Dumnezeu ţi-a descoperit; 
Bucură-te, căci Cuvântul Tatălui, Taina Întrupării Sale ţi-a descoperit; 
Bucură-te, că teologia prin îngerul Său te-a învăţat; 

Bucură-te, că podoaba Bisericii te-ai arătat; 

Bucură-te, că acum slava lui Dumnezeu ai dobândit; 
Bucură-te, că pământul cel înţelenit purtător de flori l-ai arătat; 
Bucură-te, că dar sfinţit din buzele tale ai vărsat; 

Bucură-te, cuvântătorule de Dumnezeu Grigorie! 


Condacul al 11-lea 

Luminată avându-ţi mintea cu nemăsurată pustie, curată de toată grija pământea- 
scă o ai păzit, şi străbătând adâncurile Duhului întru veselie te bucuri acum cân- 
tând: Aliluia! 


Icosul al 11-lea 

Cu dumnezeiască şi mai presus de fire putere ai învăţat ierarhe Grigorie pe toţi lu- 
minându-ne şi învățându-ne a cânta aşa: 

Bucură-te, Grigorie podoaba arhiereilor; 

Bucură-te, a Scripturii celei vechi limpede tâlcuitor; 
Bucură-te, al Testamentului Nou frumos grăitor; 
Bucură-te, al Treimii apărător; 

Bucură-te, al dogmelor descoperitor; 

Bucură-te, al dumnezeieştilor taine învăţător; 
Bucură-te, al bolnavilor tămăduitor; 

Bucură-te, al scârbiţilor mângâietor; 

Bucură-te, al năpăstuiţilor izbăvitor; 

Bucură-te, al celor din ispite ajutor; 

Bucură-te, al celor din închisori cercetător; 
Bucură-te, al celor greşiţi lesne iertător, 

Bucură-te, cuvântătorule de Dumnezeu Grigorie! 


Condacul al 12-lea 

Lăudăm înţelepciunea ta, cinstim ostenelile tale, cântăm pomenirea ta, întru care 
Biserica cu cântări împodobindu-se, împreună cu poporul cel luminat prin învă- 
ţăturile tale cu mulţumire cântă lui Dumnezeu: Aliluia! 

Icosul al 12-lea 

Cu bucurie cântă cetele cereşti întâmpinându-te, primindu-te, şi închinându-te, 
Sfintei Treimi: “intră întru bucuria Domnului tău ai auzit”. Auzi-ne şi pe noi care 
te rugăm Să faci rugăciune pentru toată lumea, ca să se păzească Biserica de ne- 
voi şi de eresuri, ca păzite fiind cu darul lui Dumnezeu Să-ţi cântăm ţie: 
Bucură-te, singur păzitor al legilor tale; 

Bucură-te, zid de apărare al Bisericii; 

Bucură-te, liman lin celor învăluiți în necunoştinţă; 

Bucură-te, că tuturor ai deschis uşa mântuirii; 

Bucură-te, că luminos ai arătat calea cea dreaptă; 

Bucură-te, că ne duci de mână pe toţi spre cer; 

Bucură-te, al nostru folositor; 

Bucură-te, grabnic ajutător; 

Bucură-te, că tuturor te-ai făcut ascultător, ca pe toate să le dobândeşti; 

Bucură-te, al oilor tale bun păstor; 

Bucură-te, al sufletelor noastre mântuitor; 

Bucură-te, al trupurilor noastre ajutător; 

Bucură-te, cuvântătorule de Dumnezeu Grigorie! 


Condacul al 13-lea (de trei ori) 

O, prea înțelepte ierarhe Grigorie, primeşte, această puţină rugăciune de mul- 
fumire a noastră şi o du la tronul dumnezeirii şi cere de acolo pace lumii şi unire 
Bisericii, ca păziţi fiind în pace, cu mulțumire împreună cu tine lui Dumnezeu 
să-i cântăm: Aliluia! 


Se zice din nou: 


Icosul 1 

Astăzi darul cel în trei lumini al Prea Sfintei Treimi să ne lumineze pe noi, vred- 
nice cântări de laudă să aducem la pomenirea slăvitului, îndreptătorului şi învăţă- 
torului dreptei credinţe, zicând: 

Bucură-te, tăinuitorul Sfintei Treimi; 

Bucură-te, slujitorul cerescului Împărat; 

Bucură-te, întărirea pravoslavei; 

Bucură-te, steaua Biserici prea luminată; 

Bucură-te, luceafăr ceresc strălucitor; 

Bucură-te, împărţitor de mir duhovnicesc; 

Bucură-te, luminătorul cel din Treime al arhiereilor; 

Bucură-te, prieten iubit al marelui Vasile; 

Bucură-te, odraslă sfântă, din slăviţi părinţi născut; 

Bucură-te, credincioasă slugă a lui Hristos; 
Bucură-te, odor sfânt şi prea frumos; 

Bucură-te, că Sfânta Treime lăcaş în inima ta a făcut; 
Bucură-te, cuvântătorule de Dumnezeu Grigorie! 


Condacul 1 

Pe marele ierarh şi apărător al Sfintei Treimi, veniţi toţi cu duhovniceşti laude să-l 
fericim şi din izvorul învățăturilor lui luând cuvinte de laudă, să-i cântăm aşa: Bu- 
cură-te, cuvântătorule de Dumnezeu Grigorie! 


2 5 e 


Patria Sfântului Grigorie, cuvântătorul de Dumnezeu (Teologul), era a doua parte a 
Capadociei, cetatea Nazianz, de unde se numeşte şi Nazianz. Părinţii lui erau de 
bun neam şi cinstiţi, tatăl său avea acelaşi nume de Grigorie, iar maica lui se 
numea Nona. Însă tatăl său era mai înainte în necredinţă, fiind născut de părinţi 
necredincioşi, din tată elin şi din maică evreică, şi amândurora le urmă în parte, 
atât cu rătăcirea elinească, cât şi cu necredinţa iudeilor, precum este credinţa cea 
rea a ipsistarilor. 


lar maica Sfântului Grigorie, fericita Nona, era creştină drept-credincioasă, 
născută din părinţi creştini, crescută din scutece întru dreapta credinţă şi în frica 
de Dumnezeu, care este începutul înțelepciunii; ea era bine învățată, iar prin 
judecăţile lui Dumnezeu a fost însoțită cu bărbat necredincios, ca să-l aducă şi pe 
acela la sfânta credinţă şi să se sfințească bărbatul necredincios, după cuvântul 
apostolului, prin femeia credincioasă, care lucru s-a făcut. 


Fericita Nona, sfătuind totdeauna pe bărbatul său cu cuvinte de Dumnezeu 
înţelepțite şi cu dinadinsul rugându-se lui Dumnezeu pentru dânsul, l-a dus la 
creştinătate. Cu ajutorul lui Dumnezeu, i s-a făcut bărbatului ei o vedenie în vis că 
aceasta: i se părea cântând cuvinte din psalmul lui David, pe care niciodată nu le 
avea în gura sa, decât numai le auzea cândva de la soţia sa, care adeseori se ruga; el 
nici nu ştia cum să se roage şi nici nu voia aceasta. Iar cuvintele care se cântau de 
dânsul în vis, erau acestea: Veselitu-m-am de cei ce mi-au zis: În casa Domnului 
vom merge. Cu cântarea aceea a simţit în inimă o mare plăcere; apoi, deşteptându- 
se, se veselea şi a spus soţiei sale. Iar ea înțelegând că singur Dumnezeu cheamă pe 
bărbatul ei la Sfânta Biserică, a început mai cu dinadinsul a-l învăţa credinţa 
creştină şi a-l povăţui la calea mântuirii. 


Intr-acea vreme, s-a întâmplat că Sfântul Leontie, episcopul Cezareei Capadociei, 
care mergea la sfântul sobor a toată lumea, cel din Niceea, să vină în cetatea 

Nazianz; la acela a dus Sfânta Nona pe bărbatul ei. Deci, a fost botezat Grigorie 
chiar de mâinile arhiereului. lar după primirea Sfântului Botez, a început viaţa cea 
curată şi plăcută lui Dumnezeu, precum se cade creștinului celui adevărat şi 
desăvârşit. 


Atât de mult a sporit în dreapta credinţă şi în fapte bune, încât mai pe urmă a fost 
ales episcop al scaunului vacant din cetatea Nazianzului, de care lucru se va spune 
mai pe urmă. Cu un bărbat ca acesta vieţuind fericita Nona în cinstită însoţire şi 
dorind ca să aibă copii de parte bărbătească, înălța rugăciuni cu dinadinsul 
Dătătorului tuturor bunătăţilor, ca să-i dăruiască măcar un fiu; pe care l-a 
făgăduit mai înainte de zămislire, ca altă dată Ana pe Samuil, ca să-l dea spre 
slujba lui Dumnezeu, Care i l-a dăruit. lar Domnul, care face voia celor ce se tem 
de EI şi ascultă rugăciunile lor, a împlinit cererea drepteredincioasei femei şi în vis, 
prin descoperire dumnezeiască, înainte i-a arătat pe pruncul ce avea să se nască 
dintr-însa. Şi a văzut Nona înainte de naşterea fiului, ce fel va fi el, cum şi numele 
lui l-a ştiut. 


Deci, după o vreme, a născut un copil parte bărbătească, şi l-a numit după numele 
tatălui său, Grigorie, precum în vis 1 se înştiințase înainte. Apoi a dat mare 
mulțumire lui Dumnezeu şi purtării Lui de grijă a încredinţat pe pruncul cel născut, 
dăruindu-l lui Dumnezeu. Nu l-a botezat îndată, pentru că era în acele vremuri un 
obicei, ca cei mai mulţi creştini să amâne Botezul până la vârsta la care Hristos 
Domnul nostru s-a botezat în Iordan de la loan, adică până la 30 de ani. Mai pe 
urmă însă acel obicei, pentru pricini bine socotite, a fost înlăturat de acest Sfânt 
Grigorie, Cuvântătorul de Dumnezeu, Vasile cel Mare, de Grigorie de Nissa şi de 
alți mari părinți. Deci, pruncul cel născut, adică Sfântul Grigorie, nu a fost 
botezat îndată; ci după obiceiul cel vechi, ce era între creştini, s-a amânat 
botezul lui până la vârsta anilor Domnului nostru Hristos. 


Crescând pruncul în casa părinţilor, când a venit la vârsta de copil, îndată a învăţat 
carte şi crescând cu anii, creştea şi cu înţelepciunea, pentru că era, după numele 
său: isteţ la minte, deştept şi sârguitor în învățături, încât întrecea pe cei mai 
vârstnici decât el; căci nu îi erau împiedicare anii cei copilăreşti la înţelegerea 
lucrurilor pe care le învățau cei în vârstă. Jar obiceiul lui cel bun în copilărie se 
arăta bătrânesc; pentru că jucăriile şi glumele copilăreşti şi tot felul de privelişti, 
le-a urât cu totul, îndeletnicindu-se la cele mai bune, şi mai vârtos la învăţătură; 
cheltuindu-şi vremea, nu în deşertăciune. Şi după ce a venit mai în vârstă, 
drepteredincioasa maică îl învăţa dreapta credință cu multe învățături, spunându-i 
că el este rod al rugăciunii; căci cu rugăciuni osârdnice l-a cerut de la Dumnezeu şi 
că, chiar mai înainte de zămislire, l-a făgăduit la slujba Domnului. 

Deci, bunul tânăr punea cuvintele cele de maică în inima sa şi i se lumina sufletul 
în credinţă, în nădejde şi în dragoste către Hristos, adevăratul Dumnezeu. lar 
întreaga înţelepciune sufletească şi curăţia trupească a iubit-o foarte mult şi şi-a 
pus în gând, ca să-şi păzească cu dinadinsul fecioria sa până la sfârşitul său; iar 
la aceasta a fost povăţuit, pe de o parte de învăţăturile cele multe ale maicii sale 
iubite, iar pe de alta de o vedenie din vis ce i s-a arătat lui în anii tinereţii, despre 
care singur mai pe urmă a povestit. 


Pentru că, dormind odată, i se părea că vede stând aproape de sine două 
fecioare, îmbrăcate în haine albe, amândouă frumoase la vedere, şi amândouă 
de vârstă şi de ani potrivite, însă amândouă neînfrumuseţate cu podoabele cele 
din afară; pentru că nu cu aur, nici cu argint, nici cu mărgăritare, nici cu pietre 
de mare preț şi mărgele scumpe, nici cu haine noi de mătase, nici cu brâie de aur 
nu se împodobeau, nici se mândreau cu frumuseţile feţei, nici cu potrivirea 
sprâncenelor, nici cu răsfirarea părului, nici cu altele de acestea, cu care 
fecioarele cele lumeşti se sârguiesc a vâna ochii tinerilor, spre a fi plăcute 
acelora, ci cu haine albe curate fiind îmbrăcate şi încinse cu cinste, având 
acoperite cu mahrame Subţiri, nu numai capetele, ci şi feţele lor, privind cu ochii 
în jos şi roşindu-se cu obrajii de ruşine feciorească; apoi erau pline de curăţenie, 
buzele erau ca floarea trandafirului roşu şi cu tăcere multă arătându-se. lar el 
văzându-le, a simţit mare bucurie în inima Sa şi socotea că nu sunt dintre 
pământeni, ci din cei ce covârşesc firea omenească. 


Acelea văzându-l că se bucură foarte mult de vederea lor, l-au cuprins cu 
dragoste. Apoi, întrebându-le el: 


Cea dintâi i-a spus că este curăţia, iar a doua s-a numit înfrânarea şi spunea că 
Stau înaintea scaunului Împăratului slavei Hristos şi de frumuseţile cereştilor 


fecioare se îndulcesc. 


Şi-i ziseră: 


” Acestea zicându-i, s-au înălțat la cer, 
precum cu nişte aripi zburând în Sus. 

Iar tânărul Grigorie le petrecea cu ochiul plin de dragoste, până ce au intrat în 
cele cereşti, apoi deşteptându-se, şi-a simţit inima sa plină de negrăită plăcere şi 
veselie. Și dintr-acea vreme s-a aprins cu duhul, spre paza cea cu osârdie a 
fecioriei sale, pe care cu multă înfrânare se sârguia a o păzi, fugind de toată 
hrana dulce, de beţii, şi de îmbuibări. 

După naşterea Sfântului Grigorie, fericita Nona a mai născut şi alt fiu, anume 
Chesarie, şi o fiică, Gorgonia, pe care i-a crescut tot în dreapta credinţă şi 
învăţătura cărții. 


lar fericitul Grigorie vrând să se deprindă desăvârşit cu frumoasa vorbire 
retoricească, filosofia scolasticească, şi cu toată înţelepciunea elinească cea din 
afară, s-a dus mai întâi în Cezareea Capadociei, şi acolo petrecând cu cei mai 
aleşi şi mai învăţaţi dascăli, s-a deprins în puţină vreme din destul la învățături; 
mai întâi că era foarte isteţ la minte, şi al doilea, avea multă sârguinţă, şi s-a ostenit 
peste măsură. lar după ce a stat destulă vreme în Cezareea Capadociei, a plecat în 
Palestina, unde erau într-acea vreme vestite învățături şi avea acolo dascăl pe 
Fespesie retorul. Apoi s-a dus în Alexandria, adunând de la mulţi bărbaţi comoara 
înţelepciunii şi cu înţelepciunea îmbogăţindu-se. 


După aceasta, vrând să meargă în Atena, s-a suit într-o corabie cu oameni 
necredincioşi. 


Plutind el pe noianul mării, S-a ridicat o mare furtună, încât toţi plângeau 
deznădăjduindu-se de viaţa lor şi de moartea cea trupească; atunci Grigorie 
temându-se de moartea cea sufletească, plângea, de vreme ce nu era botezat, ci 
era numai catehumen; şi îşi aducea aminte de minunile lui Dumnezeu ce s-au 
făcut demult cu trecerea lui Israil prin Marea Roşie, apoi de mântuirea 
proorocului lona din pântecele chitului; şi se ruga lui Dumnezeu cu tânguire, ca 
Să-i izbăvească de înecare. Această primejdie provenită din învăluirile mării, S-a 
descoperit părinţilor lui în vis, care îndată Stând la rugăciune, vărsau lacrimi 
fierbinţi către Dumnezeu, cerând ajutor pentru fiul lor ce înota în mare. 


Dumnezeu, păzind pe robul său Grigorie spre folosul altora şi pregătindu-l spre 
întărirea Bisericii, a îmblânzit acea sălbatică învăluire, a certat furtuna şi 
valurile şi s-a făcut linişte pe mare. Şi toţi cei din corabie, văzându-se mai presus 
de nădejde mântuiţi de înecare şi scăpaţi ca din ghearele morții, au preamărit pe 
Hristos Dumnezeu; pentru că ştiau, că prin chemarea numelui Celui 
Atotputernic şi cu rugăciunea lui Grigorie s-a alinat marea. Apoi, un tânăr din 


vedenie, după ce s-a făcut alinare şi toţi au mărturisit că este ajutător 
Dumnezeul lui Grigorie; au mulţumit şi au crezut în EL 

Tatăl lui Grigorie, rugându-se în Nazianz pentru fiul său Grigorie, iar după 
rugăciune adormind, i S-a arătat iarăşi altă vedenie, şi anume: a văzut un diavol 
pregătind pierzarea lui Grigorie pe mare, iar Grigorie l-a apucat cu mâinile şi l-a 
biruit pe diavol. Dintr-această vedenie a cunoscut tatăl mântuirea lui Grigorie de 
înecare şi a dat lui Dumnezeu mulţumire, împreună cu Soţia sa. 

Grigorie, după aceea plutind fără primejdie, a ajuns la Atena, şi acolo petrecând în 
învăţătura cea din afară, a fost la toţi de mirare, pentru ascuţimea minţii sale şi 
pentru viaţa cea plină de înţelepciune. Apoi, nu după mult, a mers la Atena şi 


Sfântul Vasile, pentru învăţătura înţelepciunii. Şi erau amândoi, (UEGORESĂ 
Una le era lor casa şi hrana, 


unul le era duhul şi aceleaşi obiceiurile, ca ale unor fraţi de o mamă. Deci, erau 
amândoi cinstiţi în Atena, căci în puţină vreme au întrecut pe dascălii lor şi 
ucenicii S-au făcut dascăli dascălilor lor. 


În acel timp Constanțiu, fiul marelui Constantin, împărăţea peste Roma şi peste 
greci (337-361), iar Iulian care mai pe urmă a fost împărat (361-363) şi depărtat de 
la Dumnezeu, învăţa cu ei filosofia, la Atena. De aceea, adeseori zicea Grigorie: 

pentru că 
vedea mai înainte ceea ce avea să se întâmple. 


Deci, petrecând Grigorie şi Vasile ani destui în Atena, şi trecând toată învăţătura 
desăvârşit, chiar şi mai presus de toată înţelepciunea atenienilor, Vasile s-a dus în 
Egipt, la părinţii insuflaţi, ca să înveţe înţelepciunea cea duhovnicească, precum 
scrie în viaţa lui. lar Grigorie a fost ţinut de atenieni prin rugăminte şi puţin după 
Vasile stând acolo, a auzit că tatăl lui a fost ales episcop în Nazianz. 


Deci, nezăbovind, s-a întors de acolo în patria tatălui său, după treizeci de ani de 
la naşterea sa şi a primit Sfântul Botez chiar din mâinile tatălui său, dar voia ca 
îndată să se lepede de lume, să se ducă în pustie; însă oprindu-se de tatăl său, 
petrecea lângă dânsul, acasă. Şi şi-a pus rânduiala ca niciodată să nu se jure, nici 
să cheme numele lui Dumnezeu în deşert, şi a păzit aceasta până la sfârşitul vieţii 
sale; neîncetat stătea la citirea dumnezeieştilor cărți, apoi, în gândirea de 
Dumnezeu petrecând ziua şi noaptea, de multe ori vedea pe Hristos în vedenie. 


După aceea, tatăl său cu sila l-a sfințit ca preot şi încă voia ca să-l facă şi episcop, 
dar Sfântul Grigorie neprimind o vrednicie şi cinste ca aceea, şi liniştea 
monahicească dorind-o, a fugit în taină şi a mers la prietenul său, Sfântul 
Vasile; care şi el era acum preot şi avea în Pont o mânăstire cu o mulțime de 
monahi şi care a scris din Pont către Grigorie, cu dragoste chemându-l la sine. 
Deci, iarăşi amândoi, ca mai înainte în Atena, au început a vieţui împreună, 

unul pe altul având ca model de fapte bune şi unul altuia urmând. Deci, au scris 
împreună pustnicescul aşezământ al monahilor, petrecând acolo Sfântul 
Grigorie cu Sfântul Vasile, vreme destulă. 


Murind Chesarie, fratele lui Grigorie, plângeau părinţii foarte mult după dânsul. 
Atunci a scris tatăl către Grigorie cu lacrimi, îndemnându-l să se întoarcă la dânsul, 
să-i ajute la bătrâneţe; iar fericitul Grigorie, pe de o parte voind a asculta pe tatăl 
său, iar pe de alta, văzând nevoia Bisericii, căci atunci Biserica era foarte tulburată 
de eresul lui Arie, de care şi tatăl lui Grigorie, fiindcă era neînvăţat, se vătămase în 
parte, a mers iarăşi din Pont în Nazianz şi ajuta pe bătrânul său tată în lucrurile 
bisericeşti şi în rânduielile casei, spunându-i despre rătăcirea lui Arie şi întărindu-l 
în dreapta credinţă. 


După moartea împăratului Constanțiu, fiul lui Constantin, luând împărăția Iulian, s- 
a împlinit despre dânsul proorocia lui Grigorie; căci mare răutate a făcut 
nelegiuitul acela, lepădându-se de Hristos şi ridicând prigonire asupra Bisericii 
Lui. Aceluia se împotrivea Sfântul Grigorie cu multe şi înțelepte scrisori ale sale, 
văzându-i rătăcirea şi pierzătoarea înşelăciune idolească, cum şi basmele elineşti 
cele mincinoase. Nu mult după aceea, murind acel rău călcător de lege, după 
dânsul a luat împărăţia drepteredinciosul creştin Iovian (363-364), iarăşi a înflorit 
credinţa lui Hristos. 


lar după Iovian, urmând la împărăție Valens arianul(364-378) şi pe mulți 
vătămându-i cu credinţa cea rea, a tulburat Biserica lui Hristos; pentru că acum şi 
arhiepiscopul Eusebiu, fiind neiscusit în Scriptura cea dumnezeiască, a început a se 
clătina cu mintea, îndoindu-se de dreapta credinţă. De aceasta Sfântul Grigorie a 
scris către dânsul, sfătuindu-l să roage pe Sfântul Vasile, ca să se întoarcă din Pont 
în Cezareea, spre a fi ajutor împotriva celor răucredincioşi. Deci, a scris Sfântului 
Vasile, sfătuindu-l prieteneşte şi rugându-l ca, nepomenind mânia cea mai dinainte 
a lui Eusebiu asupra lui, să meargă în Cezareea, şi să ajute celor fără de ajutor, iar 
Biserica cea clătinată de arieni, iarăşi să o întărească. Astfel, Sfântul Grigorie, 
făcând pace între Eusebiu arhiepiscopul şi Sfântul Vasile, prin scrisorile sale, a 
ajutat Sfântului Vasile la întoarcerea în Cezareea Capadociei. Deci, îndată, prin 
venirea aceluia, arienii au fost ruşinaţi, încât unii au tăcut, iar alții au fugit. lar 
arhiepiscopul Eusebiu se bucura de Sfântul Vasile şi, în dragoste cu dânsul 
vieţuind, s-a sfârşit; iar în locul lui a fost ridicat la scaun de cei drepteredincioşi, 
marele Vasile, chiar nevrând. lar cei răucredincioşi neîngăduind aceasta şi cu 
zavistie pornindu-se, au făcut ca cetatea Tiana să se despartă de Cezareea, pentru 
că în Tiana era episcop Antim, care se fățărnicea că este drepteredincios, dar cu 
fapta era eretic. 

Acela cu alți episcopi, de un gând cu sine, deosebindu-se de Vasile, s-a făcut 
mitropolit al Tianei; şi a făcut ca partea aceea a Capadociei să se despartă în două; 
s-au făcut apoi multe certuri acolo pentru despărţirea eparhiei. Văzând Sfântul 
Vasile luate din eparhia sa câteva cetăţi şi sate, a socotit astfel: era între Cezareea 
şi între Tiana o cetate mică, Sasima, în aceea Sfântul Vasile voia să aşeze noul 
scaun de episcopie şi să pună acolo un bărbat drept-credincios; pentru că 
nădăjduia că astfel să potolească şi certurile, şi sufletele multora întru dreaptă 
credinţă să le păzească. Însă neavând bărbat iscusit, a trimis la Sfântul Grigorie 
prietenul său, rugându-l să primească sfințirea episcopiei la scaunul cel din 
Sasima; pentru că nimeni nu era mai bun acolo, să întărească dreapta credinţă, 
precum era el. 


Sfântul Grigorie i-a scris, lepădându-se de ea cu totul; dar Vasile scriind de multe 
ori către dânsul şi necâştigindu-şi dorirea, s-a sculat şi a mers singur în cetatea 
Nazianz, unde, Sfătuindu-se cu bătrânul Grigorie, episcopul Nazian-zului, adică cu 
tatăl lui Grigorie, Vasile şi bătrânul Grigorie, au silit pe Gri-gorie fiul, să 
primească sfinţirea arhierească, deci, a fost pus cu sila episcop al cetăţii Sasimei. 
De care lucru înştiințându-se Antim, mitropolitul Tianiei, care trăgea Sasima spre 
hotarul său, a dus acolo putere de oaste, ca să nu lase pe Grigorie la scaun şi 
străjuia drumurile venirii lui. Sfântul Grigorie venind acolo şi înştiințându-se 
despre răutatea lui Antim şi despre puterea ostaşilor, s-a dus într-o mânăstire, 
unde slujea bolnavilor; apoi s-a sălăşluit în pustie, la dorita lui linişte. 


După câtăva vreme însă, iarăşi prin părinteasca rugăciune s-a întors în Nazianz, 
pentru că părinții lui îmbătrâniseră şi le trebuia la bătrâneţe ajutor de la dânsul, 
fiindcă ei nu mai aveau alți fii, afară de acesta singur, pentru că Chesarie, celălalt 
fiu al lor, murise; precum despre aceea mai înainte s-a pomenit. Asemenea şi fiica 
Gorgonia acum trecuse din cele de aici, şi acolo îngropară pe sora lor. Sfântul 
Grigorie cu cuvinte alese a cinstit-o; şi rămăsese singur la părinţi, ca o lumină a 
ochilor, şi nu era cu putinţă ca să nu asculte pe părinţii lui, ci era dator să le 
slujească la bătrâneţile lor, şi apoi, sfârşindu-se ei, să-i dea obişnuitei îngropări. 


Întorcându-se iarăşi Sfântul Grigorie din pustie în Nazianz, Grigorie, tatăl lui, 
slăbind acum cu bătrâneţea, a voit ca, în viaţă fiind, să aşeze pe fiul său Grigorie 
ca episcop al Nazianzului; pentru care nu numai cu îndemnări şi cu rugăminte, 
ci şi cu jurăminte silea pe fiul său; iar el de grijă pentru bisericeştile rânduieli, 
nu se lepăda, supunându-se la porunca tatălui său, dar scaunul episcopiei nu 
voia nicidecum să-l primească. 

Iar tatăl nemaisupărându-l pentru luarea scaunului, ci numai grija pentru 
Biserică punând asupra lui, i-a zis: "Viu fiind eu, o! fiul meu, Să fii toiag 
bătrâneţilor mele, iar după ducerea mea, vei face precum îţi va fi plăcerea!” 


Nu mult după aceasta s-a sfârşit Grigorie, episcopul Nazianzului, tatăl Sfântului 
Grigorie, având pe scaunul episcopiei 45 de ani. Deci a vieţuit 100 de ani de la 
naşterea sa, şi a fost îngropat cu cinste, venind şi Sfântul Vasile cel Mare la 
îngroparea lui. Şi a rămas între cei vii numai Nona, maica Sfântului Grigorie, 
prietenul lui Vasile; dar nu după multă vreme şi aceea s-a odihnit întru Domnul, 
asemenea fiind de o sută de ani. 


Îngropând Sfântul Grigorie pe ai săi sfinţi părinţi, s-a uşurat de grija pentru dânşii; 
apoi, vrând să scape şi de tulburare, de vreme ce îl silea poporul ca, după tatăl său, 
el să primească scaunul episcopiei, s-a dus în taină în Seleucia şi petrecea lângă 
biserica Sfintei celei dintâi Muceniţe Tecla. De acolo, fiind chemat cu 
rugămintea prietenească a marelui Vasile, a primit grija pentru casele de străini 
şi de bolniţe; pentru că Sfântul Vasile zidind case spre odihna celor ce nu aveau 
unde să-şi plece capul, aduna pe săraci şi bolnavi, văduvele, sărmanii şi Străinii 


acolo, şi de hrana cea rânduită lor îngrijindu-se, a încredinţat iubitului său 
prieten grija pentru dânşii. 


Într-acea vreme fiind tulburată Biserica lui Dumnezeu de eresul arienilor, încă de 
mulți ani, ca o hidră cu nouă capete, vătăma pe mulți; iar acum se mai ivise şi 
eresul lui Macedonie, hulitorul împotriva Sfântului Duh. Pentru că arienii 
mărturiseau pe Tatăl că este Dumnezeu necreat mai înainte de veci, iar pe Fiul 
creat, nu de o ființă cu Tatăl; iar macedonienii mărturiseau pe Fiul întocmai cu 
Tatăl şi huleau pe Sfântul Duh. Unii dintr-înşii numindu-L a fi făptură, nu 
Dumnezeu, şi nu-L preamăreau pe EI; deci îi numea Sfântul Grigorie semiarieni, 
ca cei ce cinsteau pe Fiul, iar pe Sfântul Duh nu-L cinsteau. Şi se înmulţea acel 
eres mai mult în Constantinopol. 


Apoi, cu sfatul de obşte al Sfântului marelui Vasile şi al altor mulţi credincioşi şi 
episcopi, Sfântul Grigorie, ca un bărbat înţelept şi puternic la cuvânt, a fost 
îndemnat să meargă la Bizanţ, pentru biruirea învăţăturii celei eretice şi pentru 
apărarea dogmelor celor drepte ale sfintei credinţe. Dar mai înainte de a merge la 
Bizanţ, Sfântul Vasile cel Mare îmbolnăvindu-se, s-a sfârşit; şi aşa s-a stins 
luminătorul a toată lumea. Pentru care Sfântul Grigorie, plângând mult şi cu cuvânt 
frumos cinstindu-l, a luat calea ce era înaintea lui şi ajungând la Bizanţ, cetatea cea 
împărătească, l-au primit drept-credincioşii cu bucurie. Acolo a aflat Biserica lui 

Hristos împuţinată şi numărul credincioşilor lesne de numărat; de vreme ce, cea 
mai mare parte a cetăţii se dusese pe urma eresului şi toate bisericile lui Dumnezeu 
cele mari şi frumoase le ţineau ereticii; numai una mică şi veche, a Sfintei 
Anastasia, nebăgată în seamă de dânşii, era lăsată drepteredincioşilor. 


Drept aceea, Sfântul Grigorie îndată înarmându-se împotriva ereticilor cu 
praştia cuvântului lui Dumnezeu - precum odinioară David împotriva 
Filistenilor -, biruia întrebările şi dogmele lor, pe care le rupea ca pe nişte pânze 
de păianjen; şi în toate zilele întorcea pe mulţi de la credinţa cea rea către 
dreapta credinţă; apoi, cu cuvintele cele înțelepte şi insuflate de Dumnezeu, în 
puţină vreme a înmulțit atât de mult Biserica lui Hristos, încât nu era cu putinţă 
a se număra. lar numărul ereticilor se împuţina din zi în zi şi se împlinea ceea ce 
se scrisese în Sfânta Scriptură despre casa lui David şi a lui Saul: casa lui David 
se înălța şi se întărea, iar casa lui Saul slăbea. 


Neîncetând răutatea arienilor şi a macedonenilor, s-a ridicat un eretic nou din Siria, 
cu numele Apolinarie, care înţelegea rău întruparea Domnului, propo-văduind-o a 
fi neadevărată, ca şi cum Hristos n-ar fi luat suflet, şi că în loc de suflet, avea 
dumnezeirea. Apoi, fiind bun vorbitor ereticul acela şi iscusit în înţelepciunea 
elinească, pe mulți a înşelat cu eresul său; iar ucenicii lui străbăteau pământul, 
vânând pe cei neînvăţaţi şi atrăgându-i la pierzare, ca cu o undiţă. Jar bunul 
nevoitor, Sfântul Grigorie, avea iarăşi mare nevoinţă, luptându-se cu ereticii 
aceia şi cu cei căzuţi din dreapta credinţă, învăţându-i, rugându-i, şi pe unii 
păzindu-i în credinţă, iar pe alţii ridicându-i din cădere. lar ucenicii lui 
Apolinarie, înconjurând poporul, cleveteau pe Sfântul Grigorie, ca şi cum Hristos 
ar fi despărţit în doi fii; apoi, mereu semănând o clevetire ca aceea, a pornit pe 
popor spre mânie şi răutate împotriva Sfântului Grigorie, pentru că şi picăturile de 
apă picând, adeseori, găuresc piatra. 


Deci, cei ce nu puteau să priceapă meşteşugul cuvintelor eretice şi să înţeleagă 
adâncul tainelor lui Hristos, lupii şi ereticii erau crezuţi şi cinstiți, în locul 
păstorilor şi bunilor învăţători; iar păstorul cel ce învăţa adevărul, se socotea ca un 
lup şi eretic. Şi făcând gâlceavă, aruncau pietre asupra sfântului, ca şi altădată 
iudeii asupra Sfântului întâiului Mucenic Ștefan, căci Dumnezeu a acoperit pe 
plăcutul său. Dar neîndestulându-se cu răutatea lor, l-au prins că fiarele şi l-au adus 
înaintea judecății eparhului cetăţii, ca pe un tulburător şi pricinuitor de gâlceavă şi 
de zavistie. 


Dar Sfântul, nefiind vinovat de nici o răutate, ci fiind blând şi smerit cu inima, 
într-atâta primejdie şi năvălire de popor, zicea către Dumnezeu: 

Iar eparhul ştiindu-i nevinovăția şi văzând răutatea 
omenească cea nedreaptă, l-a lăsat liber; şi a ieşit mucenicul fără răni şi fără 
bătaie, ca un purtător de cunună, fără lovituri, având totuşi voinţă să pătimească 
pentru Hristos. 


Cu nişte nevoinţe ca acestea şi cu lupta cea mare cu ereticii, strălucind Sfântul 
Grigorie, s-a făcut cunoscut tuturor; dar înţelepciunea lui era slăvită pretutindeni, şi 
a fost chemat de toată Sfânta Biserică cu un nume nou "Teologul", adică 
"Cuvântătorul de Dumnezeu", asemenea celui mai vechi cuvântător, adică 
Sfântului şi iubitului loan, ucenic al lui Hristos. Această numire de "Cuvântător de 
Dumnezeu", măcar că se dă de obşte tuturor celor mai mari învăţători şi arhierei, 
pentru că toţi au predicat cu dreapta credință Sfântă Treime; însă Sfântului 
Grigorie i s-a dat într-un chip mai ales, adică să se numească ACuvântător de 

”, spre semn de biruinţă asupra acelor atât de mari şi de mulţi eretici; 
şi de atunci au început toţi a-l chema '"'Cuvântător de Dumnezeu”. 


Deci, era foarte iubit de cei dreptcredincioşi şi toată mulțimea voia să-l aibă 
patriarh. Chiar şi Petru, patriarhul Alexandriei, care a luat scaunul după marele 
Atanasie, a scris acestui mare Sfânt Grigorie, Cuvântătorul de Dumnezeu, 
încredinţându-i scaunul cetăţii lui Constantin (379-381) ca unui păstor vrednic şi ca 
celui ce multe osteneli a suferit pentru Biserica lui Hristos. Dar îndată i s-a făcut 
împiedicare de oamenii cei răi în acest chip. 


Era în Constantinopol unul din filosofii elini, anume Maxim, de neam egiptean, 
meşter în răutate, tare viclean şi înşelător. Acela venind la fericitul păstor Grigorie, 
Cuvântătorul de Dumnezeu, a lepădat nedumnezeirea elinească şi fiind botezat, s-a 
unit cu Sfânta Biserică; dar vieţuia cu vicleşug, acoperindu-se fățărniceşte cu 
cucernicia, ca şi cu o haină de oaie, iar înăuntru era lup; care lucru a fost descoperit 
mai pe urmă. lar arhiereul lui Dumnezeu Grigorie, neştiindu-i vicleşugul lui şi 
întoarcerea de la păgânătate spre creştinătate socotind-o dreaptă, l-a făcut locuitor 
sub un acoperământ cu el; el însă, urmând lui luda, a gândit să se depărteze de 
părintele şi învățătorul său şi să ridice război asupra lui şi luând ajutător al scornirii 
sale pe un prezbiter oarecare, netemător de Dumnezeu şi iscusit a ţese vicleşuguri. 
Cu acela a început cu vicleşug a se îngriji în taină cum ar putea să răpească scaunul 
patriarhiei Constantinopolului. Dar de vreme ce la un lucru ca acesta era trebuinţă 
nu de puţin aur, adică cu plată şi cu daruri să înduplece pe mulți la împlinirea 
gândului său, de aceea pentru aur se îngrijea mai întâi, şi cu sporirea satanei şi-a 
câştigat dorinţa în acest chip. 

A venit în Bizanţ un prezbiter din insula Tasos, aducând aur mult; voia să cumpere 
pentru o zidire oarecare lespezi de marmură, care se aduceau de la Procones; pe 
acela înşelându-l cu mari făgăduinţe, au luat aur destul, să le ajungă pentru 
săvârşirea vicleşugului scornit şi au trimis în taină la Alexandria multe şi mari 
daruri lui Petru patriarhul, episcopilor şi clericilor de lângă dânsul, rugându-l foarte 
mult să-i trimită la Bizanţ pe episcopii săi şi prin ei să ridice pe Maxim la scaunul 
patriarhiei. Petru amăgindu-se cu darurile, ca şi cum ar fi uitat de scrisoarea sa mai 
înainte către Sfântul Grigorie, s-a învoit îndată la rugămintea lor şi nezăbovind 
episcopii cei trimişi de dânsul, au venit din Egipt în Constantinopol, nespunând 
nimănui scopul lor, nici păstorului, nici clerului, nici la vreunul din boieri; iar în 
vremea cântări Utreniei, au intrat în biserică cu Maxim (Sfântul Grigorie 
Cuvântătorul de Dumnezeu, fiind cuprins de boală trupească în acea vreme) şi 
voiau să-l sfințească pe Maxim ca arhiepiscop. 


Înştiinţându-se aceasta îndată la toţi, degrabă s-au adunat prezbiterii, clericii şi 
popor mult, nu numai credincioşi, ci şi eretici, pentru că toţi, mirându-se de acea 
răutate tăinută şi de hirotonia cea fără de rânduială, s-au aprins de mânie, şi strigau 
contra episcopilor ce veniseră, oprindu-i cu totul de la acel lucru nedrept cu 
adevărat. lar ei cu ruşine ieşind din biserică, au intrat în casa unui om, şi acolo, 
făcând sfinţirea cea fără de lege, au propovăduit pe Maxim ca patriarh al 
Constantinopolului (380-381), având ajutor pe unii din clerici şi mireni, din care 
unii din greşeală erau despărțiți de Biserică, alţii pentru plată, iar alții prin 
făgăduinţă de daruri şi de cinstire erau înşelaţi; se ţineau lingă Maxim, întărindu-l 
în ascuns. lar cei mai mulţi şi mai cinstiți cetăţeni aprinzându-se, defăimau cu 
negrăite ocări şi dosădiri pe Maxim; dar şi pe Sfântul Grigorie Cuvântătorul de 
Dumnezeu îl prihăneau că a primit pe un om ca acela să vieţuiască în casă cu 
dânsul şi că de prieteşugul său l-a învrednicit. 


Sfântul răspundea către dânşii, zicând: 

Cu nişte cuvinte ca acestea potolindu-se poporul, cu mai multă dragoste s-a lipit de 
Sfântul Grigorie Cuvântătorul de Dumnezeu. lar Maxim luându-şi soborul 
episcopilor celor din Egipt, care-l puseseră arhiereu, s-a dus la drepteredinciosul 
împărat Teodosie cel Mare (379-395), fiind el atunci cu oastea în Tesalonic, de 
care apropiindu-se, cerea scaunul Constantinopolului. Căci de vreme ce ticălosul 
nu avea putere de la bisericeştile rânduieli, s-a gândit să aibă prin poruncă 
împărătească stăpânirea ocârmuirii bisericeşti, vrând mai ales să domnească decât 
să păstorească. 


De aceea, drepteredinciosul împărat, cu mare mânie şi îngrozire a izgonit de la 
dânsul pe Maxim şi pe episcopii care veniseră cu dânsul. Şi au plecat toţi în 
Alexandria, unde Maxim a început a face răutate. Căci cu mult aur umplând 
mâinile clericilor Bisericii din Alexandria, cu îndrăzneală şi fără ruşine zicea către 
patriarhul Petru: "Sau să mijlociţi scaunul Constantinopolului sau, de nu, de la al 
tău nu mă voi depărta". Şi săpa groapa patriarhului prin viclene meşteşugiri şi ar fi 
săvârşit răutatea sa, de nu s-ar fi înştiinţat despre aceea eparhul Alexandriei. Acela 
temându-se ca să nu se ridice vreo tulburare în popor, a izgonit cu necinste pe 
Maxim din cetatea Alexandria. 


Sfântul Grigorie Cuvântătorul de Dumnezeu, fiind cuprins în Bizanţ de o boală 
trupească, s-a lepădat de grija pentru ocârmuirea Bisericii Bizanțului, voind să 
se ducă la casa sa părintească din Nazianz. Şi a făcut către popor cuvântul cel de 
pe urmă, învățând să păzească credinţa fără de prihănire şi să facă lucruri bune. lar 
poporul înțelegând că vrea să se ducă, şi-a ridicat glasul şi toţi plângeau, zicând cu 
o gură: "O! părinte, plecând de la noi, duci cu tine şi pe Sfânta Treime; căci, fără 
de tine nu va fi întru această cetate dreaptă credinţă”. 


Un glas ca acesta şi plângerea poporului auzind Sfântul Grigorie, a părăsit scopul 
său şi a făgăduit să petreacă cu ei până ce va fi venirea episcopilor. Pentru că era 
aşteptare ca, adunându-se episcopii, să aleagă la patriarhie un bărbat vrednic. Deci, 
pe acela îl aştepta sfântul, căci dacă ar fi văzut pe scaun un păstor drept-credincios, 
putea să se ducă întru ale sale. 


În vremea aceea, drepteredinciosul împărat Teodosie avea război cu barbarii, pe 
care biruindu-i, a venit în Constantinopol cu bucurie. Atunci ţineau Biserica cea 
sobornicească arienii, având patriarh pe Demofil (370-379). lar credincioşii, 
precum mai înainte s-a zis, aveau o biserică mică şi veche, a Sfintei Anastasia. 

Deci, chemând împăratul pe Demofil, îl îndemna, ca să primească mărturisirea cea 
dreaptă, iar de nu, apoi să se depărteze de la locul său. lar Demofil împietrit fiind 
cu inima, a preferat să se lipsească de scaun, decât să se depărteze de la credinţa lui 
cea rea. 


Atunci împăratul a dat Sfântului Grigorie Cuvântătorul de Dumnezeu şi adunării 
celei drepteredincioase, soborniceasca biserică, pe care arienii de patruzeci de ani o 
țineau, cum şi celelalte biserici. Şi când arhiereul lui Dumnezeu a vrut să intre în 
biserică cu clerul şi poporul, mulțimea arienilor înarmându-se ca la război, stăteau 
lângă biserică, oprind intrarea credincioşilor; iar pe sfânt îl îngrozea cu moartea, 
apoi a momit un tânăr îndrăzneţ şi voinic, ca, apropiindu-se în taină de Grigorie, 
să-l înfigă sabia în pântece. 


Atunci s-a făcut tulburare şi gâlceavă de arieni; şi cu adevărat ar fi făcut acel rău 
sfântului, dacă n-ar fi venit împăratul şi n-ar fi dus singur în biserică pe sfântul 
arhiereu. Deci, poporul celor drept-credincioşi, cu mare bucurie şi veselie a înălţat 
glasuri de laudă şi slavă lui Dumnezeu, vărsând lacrimi de bucurie, ridicând şi 
mâinile în sus, căci bisericile după atâţia ani, iarăşi şi-au dobândit a lor sfinţenie; 
iar către împărat striga cu o gură să pună pe scaunul patriarhiei pe Grigorie 
Cuvântătorul de Dumnezeu. lar sfântul neputând singur să strige împotriva strigării 
poporului, cu mare glas, căci nu avea tărie din pricina bolilor trupeşti, a strigat 
printr-un oarecare cleric: "O! fiilor, acum este vremea de mulţumire şi de laudă lui 
Dumnezeu, Unul în Treime, pentru că ne-a ajutat, ca iarăşi să primim a noastră 
biserică; pentru aceasta acum să preamărim bunătatea Lui cea multă; iar pentru 
scaunul patriarhiei, vom rândui mai pe urmă altă vreme". Un răspuns ca acesta al 
arhiereului auzindu-l poporul, a încetat de a mai striga; şi după săvârşirea Sfintei 
Liturghii, s-au dus lăudându-L pe Dumnezeu, iar arieni au tăcut ruşinaţi. 


Binecredinciosul împărat Teodosie, foarte mult cinstea pe Sfântul Grigorie 
Cuvântătorul de Dumnezeu, ca pe un tată al său; dar el se ducea mai rar la 
împăratul, aducându-şi aminte de cuvintele lui Solomon, care zic: Rar adu-ți 
piciorul înăuntru la prietenul tău, ca nu cumva Săturându-se de tine, să te 
urască. lar sârguinţa Sfântului era ca de-a pururea să înveţe pe popor, Să 
cerceteze pe cei bolnavi şi Să-i tămăduiască, Să ajute năpăstuiţilor, să 
sprijinească pe cei neputincioşi şi să-şi curețe turma sa de vătămările eretice. 
leşea uneori la sat, iubind liniştea şi tămăduind puţin prin odihnă bolile sale cele 
dese, ca trupul lui să nu slăbească de celelalte osteneli. Apoi, stăpânind mari averi 
bisericeşti, nici un ban nu şi-a oprit sieşi şi nici nu cerceta pe iconomii bisericeşti, 
cât au adunat şi cât au cheltuit; pentru că lucrul acela nu-l socotea că este al 

episcopului, ci al boierilor. Pe toți îndemna să-şi păzească conştiinţa curată pentru 
Dumnezeu. 


Apoi, slăbind de ostenelile cele de-a pururea şi de bătrâneţe, s-a îmbolnăvit odată şi 
zăcea la pat; de care lucru înştiinţându-se poporul, au venit să-l cerceteze, iar el 
şezând în pat, întreba: "Ce voiţi, fuilor? Care este pricina venirii voastre la mine?". 
Iar aceia, închinându-se, îi aduceau mulţumire pentru ostenelile lui cele multe; căci 
a curăţat cetatea de eresuri şi a întors iarăşi la dreapta credinţă sfintele biserici, pe 
care de mulți ani le ţineau arienii; că atât de mult bine a făcut tuturor, prin 
învăţătură şi prin păstoresca grijă cea pentru toţi; iar după aceea îi ziceau: "Acum, 
o! părinte, de te vei duce la Dumnezeu, să te rogi pentru turma ta, pentru 
binecredinciosul împărat şi pentru toată Biserica". Dar sfântul spunându-le că boala 
sa nu este spre moarte şi învăţându-i după obicei, 1-a slobozit. 


Ieşind aceia, a rămas un tânăr, care stând la picioarele sfântului, cu lacrimi şi 
cu tânguire îl ruga, să-i ierte greşeala. Iar sfântul întrebându-l care este greşeala 
lui, tânărul nu răspundea nimic, ci numai se tânguia şi cerea iertăciune. lar 
unul din cei ce stă înaintea lui a zis: "Acesta este ucenicul tău, o! părinte, care 
prin îndemnarea ereticească a vrut să înfigă sabia în pântecele tău, dar Hristos 
te-a apărat; deci, acum iată se căieşte şi cere iertăciune”. 


Sfântul a zis tânărului: 


Şi astfel a liberat cu 
iertăciune pe tânărul acela; de care lucru înştiințându-se toată cetatea şi 
minunându-se de bunătatea lui, cu mai multă dragoste s-au aprins de dânsul. 


După aceasta, au început a se aduna episcopii în Bizanţ, pe de o parte pentru 
alegerea patriarhului cetăţii împărăteşti, iar pe de alta ca eresurile, prin al doilea 
sinod din toată lumea, să le dea anatemei. Şi adunându-se episcopi credincioşi, 
150, printre care era începător Sfântul Meletie antiohianul; atunci, Sfântul Grigorie 
Cuvântătorul de Dumnezeu, chiar şi nevrând, fiind bolnav şi plângând, a fost pus 
pe scaunul patriarhiei, rugându-l împăratul şi tot poporul. Apoi nu multe zile 
trecând, preasfințitul Meletie, patriarhul Antiohiei (360-381) îmbolnăvindu-se, s-a 
dus către Domnul. 


Atunci au venit îndată episcopii din Egipt şi din Macedonia şi nu îngăduiau 
aşezarea lui Grigorie, de vreme ce fără de dânşii este ales, şi ziceau că nu după lege 
este punerea lui, că nu de patriarhul Alexandriei, ci de al Antiohiei este pus; pentru 
că scaunul Alexandriei, după al Romei era întâi, şi pe acela trebuia să se aşeze 

patriarhul Constantinopolului; deci, se făcuse multă neînțelegere şi gâlceavă între 
episcopi, unii zicând că după dreptate este punerea lui Grigorie, iar alţii 
împotrivindu-se; şi aşa episcopii se gâlceveau unul cu altul. 


Sfântul Grigorie, văzând cearta care era între episcopi pentru el, le-a ţinut în 
sobor o cuvântare, zicând: "Eu, păstori Sfinţiţi şi cinstiţi, n-am pofiit să am 
începătoria acestei Biserici a Constantinopolului; cu toate că această Biserică a 
crescut şi s-a întărit cu ale mele sudori şi osteneli, era destul să dăruiesc acelea 
lui Dumnezeu, şi de la EI să aştept răsplată; totuşi dragostea turmei celei 
cuvântătoare şi judecata arhiereilor cea de obşte m-au silit să primesc scaunul; 
acum însă aud pe mulţi că nu mă voiesc pe mine. Deci, să ştiţi, că nu caut nici 
bogății, nici Scaun înalt şi cinste şi nici că doresc a mă numi patriarh al 
Constantinopolului; iată, fără de mâhnire, voi ieşi din episcopie; iar voi Sfătuiţi- 
vă şi faceţi cele plăcute vouă; mie de mult îmi este plăcută pustia, pentru că cei 
ce mă lipsesc de scaun, nu mă lipsesc de Dumnezeu”. 


Zicând acestea, a ieşit, lăsând casa patriarhală, şi s-a sălăşluit într-una mică, care 
era departe de biserică, fugind de gâlceavă şi de întrebările celor ce veneau la 
dânsul. Apoi, mulți din popor alergând la dânsul, îl rugau să se milostivească spre 
turma sa, să n-o lase, căci a crescut-o şi a înmulțit-o cu atâtea osteneli şi sudori; şi-i 
ziceau: "Dă, o! părinte, darul tău iubiților tăi fii, pentru care multă vreme te-ai 
ostenit, dăruieşte nouă şi rămăşiţa zilelor tale, ca după moartea ta, să avem trupul 
tău noi cei ce suntem luminaţi prin învăţăturile tale”. lar sfântul, ca un părinte 
iubitor de fii, se înduioşa cu inima şi nu ştia ce să facă; numai se ruga lui 
Dumnezeu, ca să rânduiască cum e mai bine pentru turma sa. 

Adunându-se mai mulţi episcopi, şi mai mare neunire şi gâlceavă făcând, fericitul 
Grigorie, stând în mijlocul soborului, a zis: WBăPDAȚI ŞI IMpreună păstori ai 
Sfintei turme a lui Hristos! Urât şi cu totul trist ar fi dacă învățând pe alţii pace, 
înşivă să ridicaţi război unii către alţii; căci pe alţii învăţaţi a se uni într-un 
cuget, iar voi înşivă sunteţi neuniţi; deci, vă rog pentru însăşi Preasfânta şi cea 
de o fiinţă Treime, să vă uniţi unii cu alţii în bine şi cu pace, iar de Sunt eu 
pricinuitor de dezbinare, nu sunt mai cinstit decât proorocul Ilona, deci, 
aruncaţi-mă în mare şi va înceta dintre voi furtuna tulburărilor; căci voiesc a 
pătimi orice aţi voi, deşi sunt nevinovat, pentru unirea voastră într-un cuget. Din 
Scaun Scoateţi-mă, din cetate goniţi-mă, numai adevărul şi pacea, precum zice 
Zaharia, iubiţi-le; fiţi sănătoşi, sfinţi păstori, şi a pomeni ostenelile mele să nu 
încetaţi”. 


Acestea zicându-le, ei s-au ruşinat, umilindu-se de cele zise. Iar sfântul, ieşind din 
sinod şi gândind să se întoarcă în patria sa, s-a dus la împăratul, să ceară voie a se 

duce întru ale sale, apoi 1-a zis: 


Deci, s-a minunat împăratul de cele grăite de sfântul şi a lăcrimat; la fel şi boierii 
cei ce erau cu împăratul, pentru că toţi erau cuprinşi de mare dragoste către dânsul 
şi nu voiau să-l libereze. Iar el pe de o parte punând înainte bătrâneţile şi bolile cele 
de-a pururi, iar pe de alta dezbinările cele ce se făceau pentru dânsul între episcopi, 
şi mult rugând pe împărat, l-a înduplecat ca să nu-l oprească, ci să-l libereze unde 
voieşte; ca celelalte zile ale vieţii sale să le săvârşească în pace, odihnindu-se puţin 
de ostenelile cele multe. Deci, fiind eliberat, i-a sărutat pe toţi şi, pace dând oilor 
sale, ieşea din cetate, tot poporul petrecându-l şi cu mare tânguire plângând. Apoi, 
episcopii care iubeau pe Sfântul Grigorie şi plângeau după dânsul au ieşit din 
cetate, lăsând soborul şi s-au întors fiecare la locul său, între care era Grigorie de 
Nissa, fratele marelui Vasile, Amfilohie al Iconiului, Evloghie al Edesei, Eladie al 
Cezareei, Otreie al Melitinei şi mulţi alții. lar soborul cel ce a rămas în 
Constantinopol a pus pe scaunul acela pe Nectarie. 


Sfântul Grigorie, Cuvântătorul de Dumnezeu, mergând în ţara Capadociei, s-a 
Sălăşluit în Satul părintesc, care se numea Arianz, şi se odihnea acolo, fiind 
foarte slab; totuşi nu înceta ostenelile cele pentru Dumnezeu, pentru că aflându- 
şi patria sa, Nazianzul, vătămată de eresul lui Apolinarie, a curăţit-o prin multe 
Sfătuiri şi scrisori. Şi fiind rugat de cetăţeni ca să primească scaunul cel părintesc, 
n-a voit, ci pe un preot oarecare, anume Eulalie, bărbat drept-credincios şi 
îmbunătăţit, l-a pus episcop; iar el se liniştea în satul Arianz, unde vieţuind câtva 
vreme, şi multe scrieri folositoare lăsând, întru adânci bătrâneţe a trecut la viaţa cea 
neîmbătrânită, în 25 de zile ale lunii ianuarie, şi a fost îngropat cu cinste în cetatea 
Nazianz. 


După mulți ani, cinstitele lui moaşte le-a mutat drepteredinciosul împărat 
Constantin VII Porfirogenetul (913-959) din Nazianz în Constantinopol şi le-a pus 
în biserica Sfinților Apostoli, spre ajutorul şi apărarea cetăţii şi spre mărirea lui 
Hristos Dumnezeu, Celui împreună cu Tatăl şi cu Sfântul Duh slăvit, în veci. 

Amin. 
(Adunată pe scurt după Grigorie prezbiterul, ucenicul său şi după Rufin) 


(Vieţile Sfinţilor - Viaţa celui între Sfinţi părintele nostru Grigorie de Dumnezeu 
cuvântătorul, patriarhul Constantinopolului) 

